b'\n_START_ARTICLE_\nSrebrne nitke\n_START_SECTION_\n1. del\n_START_PARAGRAPH_\nStarci v domu za onemogle za\xc4\x8denjajo nov dan. Eden igra sam s seboj \xc5\xa1ah, drugi prebira \xc5\xbeenitne oglase v mesec dni starem \xc4\x8dasopisu, tretji navija budilko \xe2\x80\xa6 njihov pogovor je absurdna diskomunikacija, pod katero pa \xc5\xa1e zmeraj tlijo \xc4\x8dlove\xc5\xa1ke strasti: sadizem, pohlep, pohota, tekmovanje, presti\xc5\xbe, ljubosumnost. Sna\xc5\xbeilka, ki pride pospravljat, odkrije, da je Tip 2 mrtev. Medtem ko pod vodstvom \xc5\xbdenske formalno molijo ob njem, se Tipa 4 in 5 spopadeta za slike umrlega, Tip 5 si prisvoji tudi njegovo denarnico. Sna\xc5\xbeilka pripelje Hi\xc5\xa1nika, ki pa ga ona zanima neprimerno bolj od mrli\xc4\x8da. Tipa 2 odnesejo, Sna\xc5\xbeilka pa napodi vse iz sobe, da bo lahko pometla.\n_START_SECTION_\n2. del\n_START_PARAGRAPH_\nSna\xc5\xbeilko med pospravljanjem zaleze Hi\xc5\xa1nik, po kratkem osvajanju se zvalita na posteljo; pri tem ju na skrivaj opazuje Tip 5 in z onaniranjem sodeluje pri spolnem aktu do popolne iz\xc4\x8drpanosti. Ko Sna\xc5\xbeilka in Hi\xc5\xa1nik pote\xc5\xa1ena odideta, Tip 5 z \xc5\xbeganjem odkupi od Tipa 4 ro\xc5\xbeo in napi\xc5\xa1e Sna\xc5\xbeilki pismo: da jo je s Hi\xc5\xa1nikom videl\xc2\xa0\xc2\xbbpri delu\xc2\xab, da jo ima on bolj rad kot Hi\xc5\xa1nik, da ima precej prihrankov \xe2\x80\x93 naj ga vendar usli\xc5\xa1i, sicer ga bo pobralo. Sna\xc5\xbeilka pismo odkrije, se zjezi in sku\xc5\xa1a odkriti, kdo pi\xc5\xa1e take\xc2\xa0\xc2\xbb\xc2\xa0\xc2\xbbsvinjarije\xc2\xab. Njen sum pa de na Tipa 4 in 5, z metlo ju sku\xc5\xa1a nagnati v pisarno . Pride do pretepa, ki je otro\xc4\x8dji,hkrati pa na \xc5\xbeivljenje in smrt. Med prerivanjem se poka\xc5\xbee gola, ostudno nagubana ko\xc5\xbea Tipa 4 in Sna\xc5\xbeilka v grozi in gnusu pobegne.\n_START_SECTION_\n3. del\n_START_PARAGRAPH_\nTip 5 je \xc5\xbealosten, tepel je bil Sna\xc5\xbeilko, ki je vendar njegova ljubezen. Tip 3 ga so\xc4\x8dutno tola\xc5\xbei, dokler ne pridrvi za njim Tip 1 in ga sili, naj z njim odigra partijo \xc5\xa1aha; ker mu ne da in ne da miru, se ga Tip 3 ubrani s stolom. Pride Sna\xc5\xbeilka, ki ima tokrat na sumu Tipa 3: zahteva, naj izprazni \xc5\xbeepe, prizor se spremeni v igro, polno besa in sladostrastja, iz katere re\xc5\xa1i Sna\xc5\xbeilko Tip 5, ki se je bil medtem preoblekel v svojo poro\xc4\x8dno obleko. Sna\xc5\xbeilki je stari fant kar v\xc5\xa1e\xc4\x8d, zaple\xc5\xa1eta, padeta na posteljo, se objemata in bo\xc5\xbeata. Zaloti ju Tip 4 in ljubosumno izda, da je pismo napisal Tip 5. Sna\xc5\xbeilka pobesni, a \xc5\xbee jo kli\xc4\x8de Hi\xc5\xa1nik in jo odpelje. Tipa 5 pa od vznemirjenja in v sre\xc4\x8dni misli na Sna\xc5\xbeilkino bo\xc5\xbeanje zadane kap.'